Ir- Regolament Tal-Kummissjoni (KEE) Nru 652/92
tas-16 ta’ Marzu 1992
li jemenda r-Regolament tal-Kummissjoni (KEE) Nru 147/91 li jiddefinixxi u jiffissa t-tolleranza ta’ telf ta’ kwantità fil-prodotti agrikoli fil-ħażna ta’ intervenzjoni pubblika
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ekonomika Ewropea,
Wara li kkunsidrat ir-Regolament tal-Kunsill (KEE) Nru 3472/90 tas- 27 ta’ Novembru 1990 li jistabbilixxi l-fatturi li għandhom jittieħdu f’kunsiderazzjoni fil-kontijiet finali għall-finanzjament tal-miżuri ta’ intervent taħt forma ta’ ħażna pubblika mill- Fond Ewropew Agrikolu ta’ Gwida u Garanzija (FEAGG), is-Sezzjoni ta’ Garanzija [1], u b’mod partikolari l-Artikolu 4 tiegħu,
Billi mogħti l-ħin neċessarju għall-ipproċessar tal-weraq tat- tabakk f’ tabakk ipproċessat huwa possibbli li fl- aħħar tas-sena finanzjarja xi kwantitajiet ikunu għadhom għaddejjin mill- ipproċessar; billi, bl-iskop tal-kalkulazzjoni tat- telf permess, il- perċentwali għandu japplika għall-kwantitajiet kollha proċessati matul is-sena finanzjarja, inklużi dawk li tpoġġew fl- użu matul is-sena finanzjarja ta’ qabel;
Billi, huwa għalhekk neċessarju li jiġi emendat ir-Regolament tal- Kummissjoni (KEE) Nru 147/91 [2] l-Artikolu 2(2) it-tieni paragrafu biex ikun iċċarat il-metodu ta’ applikazzjoni taċ- ċifra speċifika għat-tabakk f’ċirkustanzi fejn l-ipproċessar huwa mibdi u konkluż matul eżerċizji differenti;
Billi l-miżuri provduti f’dan ir-Regolament huma bi ftehim ma’ l-opinjoni tal- Kumitat tal- EAGGF,
ADOTTAT DAN IR-REGOLAMENT:
L-Artikolu 1
It-test li ġej huwa miżjud mat-tieni sub-paragrafu ta’ l-Artikolu 2(2) tar-Regolament (KEE) Nru 147/91:
"Barra minn hekk fil-każ ta’ l- ipproċessar tat-tabakk il-perċentwali għandu japplika għall-kwantitajiet totali miġjuba f’ użu u pproċessati matul l-eżerċizzju flimkien mal-kwantitajiet miġjuba f’ użu matul l-eżerċizzju ta’ qabel u pproċessati matul l-eżerċizzju kurrenti."
L-Artikolu 2
Dan ir-Regolament għandu jiġi fis-seħħt fit-tielet ġurnata wara l-pubblikazzjoni tiegħu fil-Ġurnal Uffiċjali tal- Komunitajiet Ewropej.
Għandu japplika mill-1 ta’ Jannar 1990.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fis-16 ta’ Marzu 1992.